Ahmad Johnie Zawawi

Ahmad Johnie bin Zawawi (lahir  1963) adalah seorang ahli politik Malaysia yang sedang berkhidmat sebagai Ahli Dewan Rakyat untuk Igan sejak 2018. Beliau juga merupakan Pengerusi bukan eksekutif Indah Water sejak 2020.

Kerjaya awal 
Lahir di Daro, beliau memperoleh ijazah sarjana muda sains politik dari Universiti Kebangsaan Malaysia (UKM) pada 1986. Beliau lalu bekerja di Jabatan Kastam Diraja Malaysia dari 1988 hingga 2000 sebelum menjadi Ketua Pegawai Operasi The Sarawak Press dan Warta Distribution (2000-2004), dan juga WHS Holdings (2004-2015).

Kerjaya politik 
Beliau bertanding untuk Igan sebagai calon Barisan Nasional (BN) pada pilihan raya 2018 dan mengalahkan calon Pakatan Harapan (PH) Andri Zulkarnaen Hamden.

Pada 13 Mei 2020, beliau dilantik sebagai Pengerusi bukan eksekutif Indah Water oleh Perdana Menteri Muhyiddin Yassin.

Kehidupan peribadi 
Beliau mempunyai 3 anak-anak bersama isterinya.

Beliau juga keturunan Melanau.

Rujukan

Pautan luaran 
 Ahmad Johnie Zawawi di Facebook

Kelahiran 1960-an
Orang hidup
Anggota Parti Pesaka Bumiputera Bersatu Sarawak
Muslim Malaysia
Ahli Dewan Rakyat, Parlimen Malaysia ke-14
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Ahli politik Malaysia berketurunan Melayu
Orang Melanau
Ahli Dewan Rakyat, Parlimen Malaysia ke-15